ध्यान | एकाग्रता | Concentration | Dhyan | Dhyana | Meditation | Dhyan Aur Ekagrata
एक ध्यान में था या बेध्यान में था, उतना ही भगवान पूछते हैं। हाँ, वे बेध्यान में नहीं थे। किसी ने ‘नहीं हो रहा’ उसका ध्यान किया। किसी ने ‘हो रहा है’ उसका ध्यान किया। दूसरी कोई झंझट नहीं। यह तो वही का वही है। यों है तो एक ही चीज़, ऐसे देखे तो और वैसे देखे तो भी। हम ऐसे घूम जाएँ तो यह बेक (पीठ) कहलाता है और उस तरफ घूम जाएँ तो बेक वह कहलाता है।
चीज़ वही की वही है लोग तो ऐसा उलटा चलाते हैं कि ‘नहीं हो पा रहा।’ यदि उसकी जगह पर मैं होऊँ तो मैं कब का बैठ जाता, ‘नहीं हो पा रहा, नहीं हो पा रहा।’ तो अतंराय सब चले जाते हैं। अंतराय तो कहेंगे, ‘इन्हें जीत नहीं सकते।’ यह तो उलटा घूमकर बैठा है। यह दिशा टेढ़ी पड़ी तो हम ऐसे घूम गए। फिर उस दिशा की तरफ सीधा जाएँ, तब यह टेढ़ा हो जाता है, तो उस तरफ घूम जाना है। दिशाएँ घूमती ही रहेंगी। यानी यह सब एक का एक ही है। लेकिन उसमें दो नहीं हो जाना चाहिए। वहाँ पर घर याद नहीं आना चाहिए। ‘नहीं हो पा रहा, नहीं हो पा रहा’ वही ध्यान होना चाहिए। दादा के सारे सफेद बाल दिखते हैं। किसी को ध्यान में सारे काले दिखाई देते हैं। उससे कोई परेशानी नहीं है।
हमें क्या करना है? एकाग्रतापूर्वक ध्यान रहा या नहीं? ध्यान कब कहलाता है? एकाग्र हो जाए तब फिर एक ही चीज़ हो (ध्यान में) और ये सब राम-राम बोलते हैं, तो वह ध्यान नहीं है।
जबकि यह ध्यान तो दादाई ध्यान कहलाता है। वह तो आश्चर्य ही है! ध्यान करनेवाले ‘चंदूभाई*’, ध्यान का अनुभव करनेवाले ‘चंदूभाई*' और जाननेवाला आत्मा, यानी कि तू जानता है कि ध्यान ठीक से ‘नहीं हो पा रहा, नहीं हो पा रहा’ और वह जानता है कि ‘हो रहा है, हो रहा है’।
1) वे तो स्थूल क्रियाकांड हैं, लेकिन स्थूल क्रिया करते समय आपका ध्यान कहाँ बरतता है, वह नोट किया जाता है। भगवान के दर्शन करते समय, भगवान की फोटो के साथ दुकानों के या बाहर रखे हुए जूतों को भी याद करे, उसे धर्मध्यान किस तरह कहा जाए?
2) भगवान के वहाँ क्रिया नहीं देखी जाती, ध्यान किसमें बरतता है वह देखा जाता है। अभी हो रही क्रिया तो पिछले जन्म में किए गए ध्यान का रूपक है, पिछले जन्म का पुरुषार्थ सूचित करता है, जबकि आज का ध्यान, वह अगले जन्म का पुरुषार्थ है, अगले जन्म का साधन है!
त्रिमंत्र बोलते समय उपयोग...
हम 'ॐ नमो भगवते वासुदेवाय' बोलें, तब कृष्ण भगवान नज़र आते हैं। इस तरह हम शब्दोच्चार करते हैं। अब कृष्ण भगवान, जो भले ही हमारे दर्शन में आये हुए हों, जो भी चित्र उभरा हो, फिर वे मुरलीवाले हों कि अन्य रूप में हों पर हमारे यह उच्चारण के साथ वे तुरंत दिखाई दें, बोलते ही दिखाई दें। बोलें और दिखाई नहीं दें, उसका अर्थ ही क्या?
नाम अकेला बोलने पर अकेले नाम का फल मिलेगा। पर साथ-साथ उनकी मूर्ति देखें, तो दोनों फल मिलेंगे। नाम और स्थापना दो फल मिलें तो बहुत हो गया।
प्रश्नकर्ता: ‘नमो अरिहंताणं’ बोलते समय मन में किस रंग का चिंतन करना चाहिए?
दादाश्री: ‘नमो अरिहंताणं’ बोलते समय किसी रंग का चिंतन करने की कोई जरूरत नहीं है। और यदि चिंतन करना हो तो आँखे मुँदकर न...मो... अ...रि...हं...ता...णं... ऐसे एक-एक शब्द नज़र आना चाहिए। उससे बहुत अच्छा फल प्राप्त होता है। आँखे मुँदकर बोलिए तो, न...मो... अ...रि...हं...ता...णं... ये अक्षर बोलते समय क्या मन में नहीं पढ़ सकते? अभ्यास करना, तो फिर तुम पढ़ पाओगे।
फिर ‘ॐ नमो भगवते वासुदेवाय’ इसे भी आप आँखें मूँदकर बोलेंगे तो हर अक्षर दिखाई देगा। अक्षरों के साथ पढ़ पायेंगे। आप दो दिन अभ्यास करना, तीसरे दिन बहुत ही सुंदर दिखाई देगा।
मंत्रों का इस तरह चिंतन करना। यही ध्यान कहलाता है। यदि इस त्रिमंत्र का ऐसे ध्यान करें न, तो बहुत सुन्दर ध्यान हो जाये।
Book Name: प्रतिक्रमण ग्रंथ (Page # 551- Paragraph #5 to Page # 552- Paragraph #2)